Սվեն Ուլրայխ

**Սվեն Ուլրայխ** (, ), գերմանացի պրոֆեսիոնալ ֆուտբոլիստ։ Ներկայումս հանդես է գալիս Բավարիա Մյունխենի կազմում։ Խաղում է դարպասապահի դիրքում։

## Ակումբային կարիերա
### Շտուտգարտ
Ուլրայխը Շտուտգարտի ակադեմիայի սան է։ Իր առաջին պայմանագիրը կնքեց 2008 թվականի փետրվարի 1-ին։ Պրոֆեսիոնալ դեբյուտը նշեց 2008 թվականի փետրվարի 9-ին՝ թիմի մեկնարկային կազմում խաղադաշտ դուրս գալով Հերթա Բեռլինի դեմ խաղում։ 2010 թվականի ապրիլի 6-ին Ուլրայխը երկարաձգեց իր պայմանագիրը ակումբի հետ մինչև 2013 թվականը։ Առաջին հանդիպումը եվրոպական առաջնություններում անցկացրեց 2010 թվականի հուլիսի 29-ին՝ Եվրոպայի Լիգայի որակավորման երրորդ փուլի Մոլդեի դեմ խաղում։ 2010-11 մրցաշրջանում Ուլրայխը դարձավ Շտուտգարտի հիմնական կազմի խաղացող՝ անցկացնելով 48 հանդիպում և բաց թողելով 78 գնդակ։

2012 թվականի հունվարի 20-ին Ուլրայխը երկարաձգեց պայմանագիրը մինչև 2017 թվականը։ 2013 թվականի հունիսի 1-ին նա թիմի մեկնարկային կազմում խաղադաշտ դուրս եկավ Գերմանիայի գավաթի եզրափակչի Բավարիա Մյունխենի դեմ խաղում, սակայն Շտուտգարտը պարտվեց 3-2 հաշվով։ Ակումբի առաջին թիմի կազմում Ուլրայխը անցկացրեց 220 հանդիպում՝ բաց թողելով 332 գնդակ և 50 խաղում պահելով իր դարպասը անառիկ։

### Բավարիա Մյունխեն
2015 թվականի հունիսի 16-ին Ուլրայխը 3 տարվա պայմանագիր կնքեց Բավարիա Մյունխենի հետ։ Իր դեբյուտը նշեց 2015 թվականի օգոստոսի 9-ին՝ թիմի մեկնարկային կազմում խաղադաշտ դուրս գալով Գերմանիայի գավաթի Նյոթինգենի դեմ խաղում։ Առաջին հանդիպումը Չեմպիոնների Լիգայում անցկացրեց դեկտեմբերի 9-ին՝ խմբային փուլի Դինամո Զագրեբի դեմ խաղում։ Իր դեբյուտը Բունդեսլիգայում Բավարիայի կազմում գերմանացին նշեց 2016 թվականի մայիսի 14-ին՝ Հանովերի դեմ խաղում։ Իր առաջին մրցաշրջանում Ուլրայխը անցկացրեց 3 հանդիպում՝ բաց թողելով 2 գնդակ։

Ուլրայխը Բավարիայի երկրորդ դարպասապահն էր՝ Մանուել Նոյերից հետո, և իրեն դրսևորելու հնարավորություն ստացավ միայն 2017 թվականի ապրիլից, երբ Նոյերը վնասվածք ստացավ՝ դառնալով թիմի հիմնական դարպասապահը 2017-18 մրցաշրջանում։ 2017 թվականի օգոստոսի 5-ին Ուլրայխը մասնակցեց Գերմանիայի սուպերգավաթի Բորուսիա Դորտմունդի դեմ խաղին՝ օգնելով իր թիմին հաղթել հետխաղյա հարվածաշարում։ Հոկտեմբերի 31-ին գերմանացին գոլային փոխանցում տվեց Կինգսլի Կոմանին Չեմպիոնների Լիգայի խմբային փուլի Սելտիկի դեմ խաղում։

2018 թվականի փետրվարի 11-ին Ուլրայխը երկարաձգեց իր պայմանագիրը մինչև 2021 թվականը։ Մայիսի 19-ին նա մեկնարկային կազմում խաղադաշտ դուրս եկավ Գերմանիայի գավաթի եզրափակչի Այնտրախտ Ֆրանկֆուրտի դեմ խաղում, սակայն Բավարիան պարտվեց 3-1 հաշվով։ 2017-18 մրցաշրջանում Ուլրայխը անցկացրեց 47 հանդիպում՝ 17 խաղում պահելով իր դարպասը անառիկ և ճանաչվելով Բավարիայի տարվա լավագույն ֆուտբոլիստ, իսկ Բավարիան հաղթեց Բունդեսլիգան և հասավ Չեմպիոնների Լիգայի կիսաեզրափակիչ, որտեղ երկու խաղերի արդյունքում պարտվեց Ռեալ Մադրիդին։

2019 թվականի ապրիլի 14-ին`Ֆորտունա Դյուսելդորֆի դեմ խաղում Նոյերը կրկին վնասվածք ստացավ և Ուլրայխը կրկին հանդես գալու հնարավորություն ստացավ՝ 2018-19 մրցաշրջանում անցկացնելով 12 հանդիպում։

## Միջազգային կարիերա
Ուլրայխը ներկայացրել է Գերմանիան տարբեր տարիքային երիտասարդական հավաքականներում։ Գերմանիայի ազգային հավաքական նա առաջին անգամ հրավիրվեց 2019 թվականի հունիսի 1-ին՝ փոխարինելով վնասվածք ստացած Բերնդ Լենոյին Բելառուսի և Էստոնիայի դեմ խաղերի համար, սակայն այս հանդիպումներում խաղադաշտ դուրս չեկավ։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 17-ի դրությամբ*

## Նվաճումներ
### Ակումբային
**Բավարիա Մյունխեն**

*Բունդեսլիգա. 2015–16, 2016–17, 2017–18, 2018–19
*Գերմանիայի գավաթ. 2015–16, 2018–19
*Գերմանիայի սուպերգավաթ. 2016, 2017, 2018

### Անհատական
* Բավարիա Մյունխենի տարվա լավագույն ֆուտբոլիստ. 2017–18

## Ծանոթագրություններ

## Արտաքին հղումներ
* Ուլրայխի պաշտոնական Ֆեյսբուքի էջը
* Ուլրայխի պաշտոնական Ինստագրամի էջը
* Ուլրայխը transfermarkt-ում
* Ուլրայխը soccerbase.com-ում
* Ուլրայխը WhoScored.com կայքում
* Ուլրայխը Բավարիայի պաշտոնական կայքում 
* Ուլրայխը ՈՒԵՖԱ-ի պաշտոնական կայքում

Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Համբուրգի ֆուտբոլիստներ
Կատեգորիա:Գերմանիայի հավաքականի ֆուտբոլիստներ